BASES DO X PROGRAMA PARA ARROBAR MEDIANEIRAS E OUTROS ELEMENTOS VERTICAIS CON INCIDENCIA SOBRE A VÍA PÚBLICA E DEMÁIS ESPAZOS LIBRES QUE CONFORMAN A PAISAXE URBANA.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 10/10/2023)

Dª. PATRICIA RODRIGUEZ CALVIÑO, CONCELLEIRA-SECRETARIA DA XUNTA DE GOBERNO LOCAL DO CONCELLO DE VIGO CERTIFICO: Que a Xunta de Goberno Local, na sesión ordinaria do 29 de setembro de 2023, adoptou o seguinte acordo: Visto o informe xurídico de data 22/09/2023, dáse conta do informe-proposta da mesma data, asinado pola xefa da Unidade de Patrimonio Histórico e pola concelleira da Área de Goberno, que di o seguinte: Por delegación do alcalde de 30/06/2023 das atribucións específicas nos/as diferentes concelleiros/as, a Primeira teniente de alcalde e concelleira delegada da área de goberno de Patrimonio Histórico, Cultura, Igualdade e Normalización Lingüística conta entre as súas competencias “a dirección técnica e política, xestión, seguimento, tramitación e execución das actividades artístico-culturais do programa para arrombar medianeiras e outros elementos verticais con incidencia sobre a vía pública e actuacións sobre os espazos libres que conforman a paisaxe histórica urbana”. Neste marco, a concelleira delegada, por resolución do 21 de setembro de 2023, inicia expediente para desenvolver o X programa para arrombar medianeiras e outros elementos verticais con incidencia sobre a vía pública e demais espazos libres que conforman a paisaxe urbana e someter a aprobación da Xunta de Goberno Local tanto o programa como as súas bases. O obxectivo principal desta actuación é acometer un conxunto de accións impulsadas dende Concello cara a mellorar a imaxe urbana da cidade e que o tratamento dos paramentos exteriores visibles dende a vía pública contribúa ao realce da paisaxe e do noso patrimonio. As edicións anteriores do programa desenvolvéronse nos anos 2015, 2016, 2017, 2018, 2019, 2020, 2021, 2022 e 2023, e contaron cunha importante participación cidadá e coa colaboración de institucións educativas e asociacións culturais. O obxecto do DÉCIMO programa é: O propósito da convocatoria é contribuír ao proceso de recuperación e revitalización do entorno urbano e comercial e da paisaxe urbana, a posta en valor do patrimonio da cidade, mellorar a calidade de vida tanto dos habitantes destas zonas coma do resto da cidadanía e dar a coñecer e valorar a obra dos artistas urbanos nas súas diversas disciplinas coma o postgraffiti, o pop surrealista, o cómic. Nesta edición, continuadora das anteriores, desenvolveranse entre tres e dez actuacións, sen prexuízo doutras de menor entidade consonte ó orzamento dispoñible. O programa estrutúrase en dúas fases: unha primeira de “actuacións preparatorias”, na que se selec-cionarán os espazos, artistas e centros educativos, e outra segunda de execución dos murais ou outras expresións artísticas. A concellería de Patrimonio Histórico, previo asesoramento técnico, cursará as invitacións aos artistas seleccionados que se formalizarán a través da correspondente contratación, debendo o seleccionado cumprir cos requisitos que a Lei 9/2017, de 8 de novembro, de contratos do sector público esixe para contratar coa administración. A contratación estenderase a aqueles medios auxiliares necesarios para desenvolver os traballos. O orzamento estímase en 480.000 euros, en base a edicións anteriores, que se farán efectivos con cargo á partidas orzamentarias correspondentes ao orzamento municipal do 2024. O prazo de execución da actuación de arrombamento será determinado no contrato correspondente. Na base novena prevense causas específicas de resolución do contrato. Tamén se prevé a cesión ó Concello dos dereitos de explotación das obras contratadas. En canto á primeira fase, o procedemento de selección ven determinado no propio programa, e en canto a súa execución se estará ó disposto na normativa reguladora da contratación das corporacións locais, constituída pola Lei 9/2017, de 8 de novembro, de contratos do sector público. En todo caso non é de aplicación a Lei 38/2003, de 17 de novembro, xeral de subvencións e demais normativa reguladora das subvencións en canto o resultado da actividade de arrombamento da escena urbá por persoas suxeitas a dereito privado, non é de propiedade e utilización exclusiva do suxeito de dereito privado (artigo 2.3 do Real Decreto 887/2006, de 21 de xullo polo que se aproba o Regula-mento de subvencións), senón que actuación conforma a paisaxe urbá, de propiedade colectiva. O Concello é competente para desenvolver actuacións de rehabilitación da edificación, reforma interior dos barrios, mellora da súa habitabilidade, revitalización, recuperación e desenvolvemento en virtude das competencias que os artigos 25.2 e 26.1 da Lei 7/1985, de 2 de abril, Reguladora das bases de réxime local, atribúen ós municipios, en concreto a xestión e protección do patrimonio histórico e a promoción da cultura, así como o servicio de medio ambiente urbano. En consecuencia, proponse á Xunta de Goberno Local o seguinte: X PROGRAMA para arrombar con carácter provisional medianeiras e outros elementos verticais con incidencia sobre a vía pública, e demais espazos libres que conforman a paisaxe urbana Co obxecto de mellorar a imaxe urbana da cidade durante o ano 2015 desenvolveuse o primeiro Programa de tratamento de medianeiras e paredes vistas con pintura e murais decorativos; ademais tiveron lugar unha serie de actuacións artísticas complementarias (mapping, actividades musicais, de danza urbana e outras de natureza similar). Os artistas foron seleccionados segundo prevían as bases reitoras do programa, rexistrándose os datos dos interesados en participar, segundo solicitude recibida, e que achegaron a súa traxectoria profesional. Ademais o Programa contou cunha importante participación cidadá e coa colaboración de institucións educativas e asociacións culturais. Dende o ano 2016 iniciouse unha liña de traballo de expresión artística aberto e plural, entendendo a cidade coma un lugar de disfrute e aberto á expresión artística, ofrecendo ao público un espectáculo único con diversidade de actuacións e exposicións efímeras. Coas intervencións do ano 2023 son xa máis de 100 as intervencións en espazos, entre medianeiras e muros, e ademais se consolida o carácter internacional do evento coa presenza de artistas consagrados da escena mundial. Os criterios de selección dos espazos foron fixados polo Concello coa colaboración dunha comisión asesora: idoneidade da medianeira ou muro, a súa localización, o seu grao de protección ou catalogación municipal e, por suposto, o interese da propiedade dos espazos escollidos que se manifestou previamente e por escrito ante o Concello. O procedemento efectuouse baixo os principios de participación pública, publicidade, concorrencia e obxectividade. O programa correspondente á X edición rexerase polas seguintes O obxecto do Décimo programa de tratamento de medianeiras, outros espazos urbanos deteriorados e actuacións de dinamización dos espazos públicos é: A finalidade da convocatoria é contribuír ao proceso de recuperación e revitalización do entorno urbano e comercial e da paisaxe urbana, a posta en valor do patrimonio da cidade, mellorar a calidade de vida tanto dos habitantes destas zonas coma do resto da cidadanía e dar a coñecer e valorar a obra dos artistas urbanos nas súas diversas disciplinas coma o post graffiti, o pop surrealista, o comic. Debe considerarse sempre o carácter provisional da intervención pola propia definición de “medianeira” en relación coas previsións que o planeamento urbanístico abrangue para a parede a decorar, polo que poidera ser “tapada” a través de edificación, vexetación, incluso ser derrubada segundo calificación urbanística ou previsións da normas urbanísticas ou da ordenación do territorio. Neste décimo programa, continuador dos celebrados nos anos anteriores, desenvolveranse entre tres e dez actuacións, sen prexuízo doutras de menor entidade consonte ao orzamento dispoñible. O Concello resérvase o dereito de modificar os lugares elixidos para as actuacións se as necesidades de tramitación así o aconsellan; para a salvagarda do interese público, non será causa de modificación do contrato o cambio de espazo ou artista seleccionados ao longo do desenvolvemento do programa (incluso durante a tramitación do procedemento de contratación das obras) nas seguintes circunstnacias: 1.- Non implique alteración nas previsións económicas iniciais.2.- Non se trate dunha modificación substancial. Nestes supostos deberase aportar ao expediente únicamente, e segundo o caso, o consentimento expreso do/a artista que renuncia, ou desistimento expreso da propiedade que renuncia e a aceptación expresa da propiedade do novo espazo seleccionado. A comisión de selección será quen de decidir o novo artista ou o novo espazo. O programa estrutúrase en dúas fases: Fase 1.- Actuacións preparatorias 1.1 Subfase de propostas dos espazos a tratar, colexios e institutos oficiais interesados no programa, artistas participantes. - As bases aprobadas publicaranse no Boletín Oficial da Provincia; unha vez publicadas, mediante anuncio na páxina web do Concello, www.vigo.org, e prensa local, abrirase un prazo de 15 días naturais, contados dende o día seguinte da súa publicación na prensa, para que a propiedade dos espazos, asociacións veciñais, culturais, sociais e, en xeral, calquera interesado poida formular propostas de espa-zos a tratar. - Cando as propostas veñan subscritas pola propiedade dos inmobles deberán xuntar autorización da comunidade da propiedade que se inclúe como ANEXO I. - A cesión dos espazos de propiedade privada para o Programa supón o compromiso por parte desta de manter a obra artística polo menos durante o prazo de garantía do tratamento de protección da pintura (verniz), aproximadamente seis anos, sen que a propiedade poida iniciar accións destinadas á desapari-ción da mesma, agás as circunstancias reflectidas na base segunda. -Durante o mesmo prazo de 15 días as institucións educativas interesadas en participar no programa, colexios e institutos, achegarán solicitude de participación que se relaciona como ANEXO II. A súa ac-tuación axustarase, en principio, ao espazo a tratar do propio centro educativo. - Os/as artistas, ou grupos de artistas, relacionados coa creación artística contemporánea interesados en participar no Programa poderán achegar en calquera tempo xustificación da súa traxectoria profesional, que será considerada pola comisión técnica encargada de propor á concellería as invitacións oportunas para executar os traballos de decoración. - As propostas irán dirixidas á concellería de Patrimonio Histórico a través da dirección de correo electrónico ofi. ph@vigo. org 1.2 Subfase de selección dos espazos a tratar, colexios e institutos interesados no programa e artistas participantes.1.2.1 Selección dos espazos Unha comisión técnica, previo estudio da viabilidade das localizacións, proporá á concellería os espazos a renovar de acordo cos seguintes criterios: - A comisión será nomeada pola concellería de Patrimonio histórico e nela estarán representadas asocia-cións culturais da cidade, expertos en arte urbano e técnicos municipais especializados na conservación do patrimonio histórico. - O réxime xurídico da comisión axustarase ás normas contidas na Lei 40/2015, de 1 de outubro, de Réxime xurídico do sector público, sen prexuízo das peculiaridades organizativas da administración local da que depende, o Concello de Vigo. - A comisión poderá resolver calquera dúbida, imprevisto ou interpretación que se deriven das presentes bases. - Á vista da proposta de selección, técnicos designados pola concellería emitirán informe acompañado de detallado reportaxe fotográfico, no que se describa o estado da medianeira en canto a súa seguridade, conservación, impermeabilidade e demais consideracións técnicas a ter en conta con carácter previo á intervención. - As posibles propostas non seleccionadas pasarán a formar parte dun inventario para, no seu caso, vin-deiras edicións.1.2.2 Selección de artistas Os/as artistas seleccionaranse por invitación, baixo dúas modalidades: 1.2.3 Selección dos colexios ou institutos A comisión técnica proporá á concellería de Patrimonio Histórico os centros educativos nos que se actuará, tendo en conta os que se teñan interesado en participar nesta edición; aqueles que participaron en edicións anteriores, agás excepción xustificada, quedarán excluídos da selección para a actual.1.2.4 Características dos bosquexos/expresións artísticas A comisión técnica será quen de indicar a cada artista por ela proposto e seleccionado pola concellería o carácter do bosquexo a representar, con respecto tanto á creatividade do artista como á normativa espe-cífica de protección das zonas históricas. Aínda que a temática será libre, fíxanse os seguintes criterios: En relación coas propostas dos colexios e institutos: A dirección do colexio ou instituto elixirá os cursos para que os alumnos realicen un debuxo de temática libre. Un equipo de traballo especializado dirixirá os traballos de traslado dos debuxos aos muros do centro educativo. As invitacións para executar os tratamentos efémeros dos espazos con pintura, murais e demais expre-sións artísticas, formalizaranse a través da correspondente contratación, da que formarán parte estas bases reguladoras. O programa para intervir provisionalmente baixo as condicións urbanísticas os espazos, sexan muros ou medianeiras incluso as actuacións nas paredes dos colexios, abrangue a súa decoración sen que se poida estender á reparación dos muros ou medianeiras danados. O/a autor ou autores da pintura mural será a mesma persoa ou grupo de persoas que elaborou o bos-quexo ou proxecto aprobado; os/as seleccionados deberán cumprir cos requisitos que a Lei 9/2017, de 8 de novembro, de contratos do sector público esixe para contratar coa administración e executar os traballos con absoluto respecto ás medidas de seguridade laboral e de ocupación, no seu caso, da vía pública e nas debidas condicións de seguridade, e no prazo que sinale a concellería. A contratación estenderase a aqueles medios auxiliares necesarios para desenvolver os traballos: pintu-ras, andamios, escaleiras … debendo a adxudicataria dos traballos de preparación da medianeira ou es-pazo libre dispor dun seguro de responsabilidade dos danos que se poidan causar a persoas ou bens. Os dereitos de explotación das obras contratadas serán cedidos ao Concello de Vigo, incluíndo os derei-tos de reprodución, difusión e exhibición públicas, quen poderá facer uso deles en calquera das modali-dades previstas no Texto refundido da propiedade intelectual e sen outros límites que os establecidos nesta e noutras normas que resulten de aplicación. En ningún caso o Concello de Vigo esixirá nin obterá contraprestación económica no caso de uso propio ou cesión dos ditos dereitos a terceiros. O prezo do contrato será o pago único pola cesión dos dereitos de propiedade intelectual, sen que pro-ceda liquidación algunha pola posterior utilización dos dereitos cedidos. As cesións dos dereitos de propiedade intelectual non terán o carácter de exclusivas, de xeito que o artista poder facer uso destes, sempre que non se prexudiquen os dereitos do Concello. De se realizar esta explotación o artista deberá mencionar a contratación por parte do Concello de Vigo dentro deste Programa. En todo caso debe considerarse o carácter temporal das pinturas segundo normativa urbanística de apli-cación de forma que, cando se constrúa ou derrube a edificación que soporta a pintura, non haberá lu-gar a indemnización algunha ao/á autor da mesma. Fase 1.- Actuacións preparatorias - Selección de espazos A propiedade, asociacións veciñais, culturais, sociais, sociedades e en xeral calquera interesado pode formular propostas de espazos a tratar, sempre que sexan visibles dende as zonas públicas, e deberán achegar: - Selección de artistas Os artistas interesados en participar achegarán: Os artistas seleccionados deberán achegar, a requerimento do Concello de Vigo, toda a documentación necesaria para formalizar un contrato coa administración pública. Asumir o compromiso para garantir no futuro o mantemento da pintura, da aparencia do edificio nunhas axeitadas condicións estéticas consonte coas obras executadas, polo menos durante o prazo de garantía do tratamento de protección da pintura (verniz), aproximadamente seis anos. Segundo expediente de contratación das obras que se tramite ao efecto. A cantidade destinada a este X Programa de tratamento de medianeiras, outros espazos urbanos deterio-rados e outras actuacións de dinamización dos espazos públicos estímase en 480.000 euros, en base a edicións anteriores, que se farán efectivos con cargo á partidas orzamentarias correspondentes ao orza-mento municipal do 2024. Os honorarios dos/as artistas virán determinados pola concellería de Patrimonio Histórico segundo a lexislación con-tractual, atendendo ás seguintes variables: a) a tipoloxía do espazo (muros ou medianeiras), b) a superficie total do espa-zo e c) a proxección/valoración do/a artista no mercado da arte. Será causa específica de resolución do contrato co artista a actitude violenta ou falta de respecto dos artistas aos demais participantes ou asistentes. A rescisión poderá implicar a prohibición de participar en futuros programas durante un tempo que se determinará en función das circunstancias que concorran. Será tamén motivos para a resolución: a. A realización de pinturas fora dos espazos designados polo Concello para este evento. b. A alteración das obras doutros participantes. c. O plaxio das obras doutros artistas. d. A non correspondencia das obras co seu bosquexo ou proxecto orixinal. A participación no Programa supón a aceptación de todas as bases e estas formarán parte dos contratos que se deriven do mesmo. As actuacións serán gravadas e/ou fotografadas e poderán ser reproducidas e /ou expostas polo Concello. Todas as actuacións recollidas nestas bases están condicionadas á evolución da situación sanitaria xerada pola COVID-19 e ás medidas que sexan adoptadas en cada momento polas autoridades sanitarias. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. SGF/me. V. e Pr. O ALCALDE, Abel Caballero Álvarez.